Corpus Christi College (Cambridge)

Corpus Christi College (det fulle navn: The College of Corpus Christi and the Blessed Virgin Mary, ofte forkortet til kun Corpus) er et fakultet ved University of Cambridge. Det er kjent for å være det første fakultet som ble grunnlagt av borgerne i byen Cambridge i 1385 ved lauget for Corpus Christi og Den hellige jomfru Maria. Fakultetet er universitetets nest minste, etter Peterhouse, men det aller minste når det gjelder antall laveregradsstudenter.

 Historie 
Tillatelsen til å bygge et åttende fakultet ved Universitetet ved Cambridge ble gitt av Edvard III av England i 1352 for de nylig sammenslåtte laugene Corpus Christi og Den hellige jomfru Maria i kirkesognet St Bene't's. Det ble umiddelbart igangsatt bygging av et enkeltstående og beskjedent hus i nærheten av sognekirken, og i 1356 var det klart for å huse en bestyrer og to medlemmer som trakk opp fakultetets statutter. De fortsatte sine studier i teologi og kirkerett mens de også tjente som kapellaner for lauget.

Fakultetet opplevde i de første århundrene en økende velstand, som ble framvist som en del av den årlige prosesjonen. Dette involverte en parade gjennom gatene til broen Magdalene før de snudde og gikk tilbake til en ekstravagant middag. Tradisjonen med paraden fortsatte inntil kong Henrik VIII av England satte en stopper for den i 1535.

Corpus Christi er spesielt rike på sølv, men den største rikdom er biblioteket Parker Library, en av de fineste og viktigste samlinger av middelaldermanuskripter i verden. Dets mest berømte eiendom er Canterbury-evangeliene, sannsynligvis brakt til England i år 597 av Augustin av Canterbury, sendt av pave Gregor I den store for å omvende britene. Imidlertid har biblioteket også hovedmanuskriptet til Den angelsaksiske krønike, verker av Matthew Paris, samt Geoffrey Chaucers Troilus og Criseyde, og andre verker.

Christopher Marlowe er kanskje fakultetets mest berømte sønn, immatrikulert ved Corpus i 1580. Selv om lite er kjent om hans tid der er det ofte antatt at det var i løpet av hans studier for hans master (MA) at han begynte å arbeide som spion, en antagelse som hviler på en enkelt kryptisk uttalelse av kongens råd. Ved istandsetting av Master's Lodge i 1953 ble et portrett av en mann «på 21. år av hans alder» oppdaget. Ettersom maleriet er datert 1585, det året Marlowe var 21 år, er det uunngåelig at det har blitt hevdet at det er et portrett av dramatikeren.

I de senere år har fakultetet kjempet for Initiativet for Nord-Irland som ble opprettet for å oppmuntre studenter fra Nord-Irland til å komme til Oxbridge, men spesielt til Cambridge. Det har vært arrangert «Cambridges smaksdager» over hele området og representanter har benyttet mye tid til å reise rundt i Nord-Irland for å snakke med lovende studenter og dempe deres frykt for intervjuer og andre myter som har oppstått i årenes løp om fakultet.

Fakultetet er åsted for et prestisjefylt seminar for historie og innsikt hvor en gruppe av etterutdanningshistorikere diskuterer nylige frigitt etterretningsdokumenter. Disse ukentlige møtene er presidert over av fakultetets nåværende president, professor Christopher Andrew. Inviterte gjester blir stundom inkludert, også tidligere medlemmer av britisk eller andre etterretningstjenester. Ved dette seminaret blir synspunkter uttrykt i henhold til regelverket til Chatham House og under en uformell enighet med gruppens medlemmer at synspunkter ikke kan bli publisert.

I juli 2007 opprettholdt Corpus sin posisjon som 8. i henhold til en nasjonal rangering (Tompkins Table) med en skår på 65,57 %. Fakultets besøker er kansleren av Universitet ved Cambridge, hertugen av EdinburghHow the University works: The Chancellor

Corpus eier sin egen pub, The Eagle Pub (som blir administrert av bryggeriet Greene King Brewery). Det er sagt at James D. Watson og Francis Crick satt på denne puben mens de rådslaget over DNA-strukturen.

Det er blitt påstått at fakultetet er hjemsøkt av en rekke spøkelser, det mest berømte er Henry Butts, en helt fra pesten i 1630 som hengte seg selv med strømpebåndet i det daværende Master's Lodge på 1. påskedag 1632.Rackham, Oliver (2002). Treasures of Silver at Corpus Christi College. Cambridge University Press. ISBN 052181880X. Butts’ spøkelse ble emne for et mislykket forsøk på utdrivelse av tre studenter i 1904.History 

Fakultetet er det eneste som ikke solgte sitt sølvtøy for å støtte den ene eller den andre siden i løpet av den engelske borgerkrigen. Det, og dets uovertrufne samling av sjeldne manuskripter og store samling av sjeldne viner og portviner, har gitt støtte til rykter om at det er Cambridges rikeste fakultet pr. student, men det er et tvetydig argument da disse eiendelene ikke kan bli solgt og således heller ikke kan bli verdsattRackham, Oliver (2002)

 Bygninger 

Kirken St Bene't's ligger som ligger ved siden av er i seg selv den eldste bygningen i byen og tjente som fakultetets kapell inntil et eget ble bygget rundt 1500.

New Court, fullført i 1827, ble formgitt av William Wilkins som er begravd i fakultetets kapell. Bygningen er også stedet for biblioteket Parker Library som ble påbegynt i 1476 og deretter nye forbedret ved hjelp av testamenterisk gave fra Matthew Parker, fakultetets bestyrer mellom 1544 og 1553, som i posisjon av erkebiskop av Canterbury samlet en utsøkt samling av manuskripter fra bibliotekene til de nedlagte klostrene. Bygningen huser også Butler Library som er fakultetets hovedbibliotek for studentene.


En del av fakultetets bygninger, Botolph Court, som huser rundt 30 studenter, er påstått bygd på toppen av pestgrunn fra 1600-tallet og synker langsomt ned i den. Dette ryktet er støttet av den gamle kjelleren under bygningen, skrånende vegger og gulv, og at bygningen ligger akkurat utenfor den gamle bymuren. Den andre delen er fra middelalderen.

Kallenavnet «Old House» har historisk sett blitt brukt for å viser til hele fakultet samlet, men er i dag brukt vanligvis om fakultetets hovedbygninger i motsetning til de som ligger utenfor området som Leckhampton.

Berømte alumni (tidligere elever) 
Fødsels- og dødsår (der dette er kjent) står i parentes etter navnet.
 Sankt Richard Reynolds (død 1535), katolsk martyr
 Matthew Parker (1504–1575), erkebiskop av Canterbury
 Nicholas Bacon (1509–1579), politiker
 John Jewel (1522–1571), biskop av Salisbury; reformasjonsleder
 Thomas Cavendish (1555–1592)
 John Greenwood (1593), puritaner og separatist
 Christopher Marlowe (1564–1593), dramatiker
 Richard Boyle, 1. jarl av Cork (1566–1643)
 John Fletcher (1579–1625), dramatiker
 Thomas Tenison (1636–1715), erkebiskop av Canterbury
 Stephen Hales (1677–1761), fysiolog, kjemiker og oppfinner
 William Stukeley (1687–1765), oldtidsgransker
 Richard Gough (1735–1809), oldtidsgransker
 John James Stewart Perowne (1823–1904), teolog
 John Cowper Powys (1872–1963), forfatter, foreleser, filosof
 Llewelyn Powys (1884–1939), forfatter
 B.H. Liddell Hart (1895–1970), militærhistoriker
 Edward Upward (1903–2009), forfatter
 Christopher Isherwood (1904–1986), forfatter
 John Chadwick (1920–1998), klassisist og forsker på Linear B
 E.P. Thompson (1924–1993, historiker, sosialist og fredsforkjemper
 Alistair Macdonald (1925–1999), politiker
 John Michael Gorst (1929), konservativ politiker
 Michael Mayne (1929–), domprost av Westminster Abbey (1986–1996)
 Alan Wilson (1939–), vitenskapsmann, tidligere bestyrer av Corpus Christi College, Cambridge
 Nicholas Kollerstrom (1946–), britisk vitenskapshistoriker, forfatter og konspirasjonsteoretiker, ga i 2008 ut en bok der han benektet Holocaust og ble avskjediget fra University of London som følge av utgivelsen
 Neil Hamilton (1947–), konservativ medlem av parlamentet (1983–1997)
 Francis Maude (1953–), formann av det konservative partiet
 Peter Luff (1955–), konservativt medlem av parlamentet (1992–?)
 Bernard Jenkin (1959–), skyggeminister for handel og industri, konservativ 
 Simon Heffer (1960–), journalist
 Makhdoom Ali Khan (1954–) advokat, tidligere regjeringsadvokat i Pakistan

 Bestyrere av Corpus Christi 
NavnTjenestestartAvslutningThomas de Eltisle13521376Richard Treton1376?John Kynne?1389John de Necton13891398Richard de Billingford13981432Walter Smyth14431474Simon Grene14741477Thomas Cosyn14871515John Edyman15151516Peter Nobys15161523William Sowode15231544Matthew Parker15441553Lawrence Moptyd15531557John Porie15571569Thomas Aldrich15691573Robert Norgate15731587John Copcot15871590John Jegon15901602Thomas Jegon16021618Samuel Walsall16181626Henry Butts16261632Richard Lowe16321661Peter Gunning16611661Francis Wilford16611667John Spencer16671693William Stanley16931698Thomas Greene16981716Samuel Bradford17161724Matthias Mawson17241744Edmund Castle17441750John Green17501764John Barnardiston17641778William Colman17781795Philip Douglas17951822John Lamb18221850James Pullin18501879Edward Henry Perowne18791906Robert Townley Caldwell19061914Edmund Courtenay Pearce19141927Sir William Spens19271952Sir George Paget Thomson19521962Sir Frank Godbould Lee19621971Sir Archibauld Duncan Wilson19711980Michael William McCrum19801994Sir Anthony Wrigley19942000Haroon Ahmed20002006Alan Wilson20062007Oliver Rackham2007

Referanser

 Eksterne lenker 


Kategori:Kollegier ved University of Cambridge
Kategori:Etableringer i 1352
Kategori:Utdanningsinstitusjoner etablert på 1300-tallet